
Ekspert za vezu i mobilizaciju građana

	Lokacija 

O KCSF-u 
Kosovska fondacija za civilno društvo (KCSF) je vodeća organizacija u pružanju podrške građanskim inicijativama na Kosovu od 1998. godine. KCSF obezbeđuje sredstva za civilno društvo putem naprednih mehanizama i sistema za dodelu grantova, gradi kapacitete i znanje za sektor preko KCSF Centra, kao i štiti i promoviše prostor za građanstvo i okruženje za delovanje civilnog društva na Kosovu i šire, kroz istraživanje politika, zastupanje i mobilizaciju sektora. KCSF veruje da je snažno civilno društvo sa istinitim uključivanjem građana u njihov rad ključni element za inkluzivno, transparentno i odgovorno upravljanje, koje doprinosi transformaciji Kosova u demokratsko društvo sa perspektivom evropskih integracija i sa vidnim društveno-ekonomskim napredovanjem.
Program za angažovanje građana (CEA)
Program za angažovanje građana (CEA) je petogodišnji program Kosovske fondacije za civilno društvo (KCSF) koji finansira Agencija Sjedinjenih Država za međunarodni razvoj (USAID). Program će podržati brojne aktivnosti usmerene na poboljšanje odnosa civilnog društva sa građanima, saradnju unutar sektora i sa drugim sektorima, kao i diversifikaciju resursa civilnog društva izvan stranih donatorskih sredstava kako bi se ojačalo učešće u donošenju odluka, transparentnost i odgovornost javnih institucija i OCD prema javnosti.
Na osnovu dugogodišnjeg iskustva i stručnosti KCSF-a u razvoju civilnog društva, uključujući nove pristupe usmerene na povezivanje organizacija civilnog društva sa građanima Kosova, i u saradnji sa lokalnim i međunarodnim organizacijama, CEA će doprineti postizanju sledećih ciljeva:
Cilj 1 - Osnažiti saradnju civilnog društva sa građanima Kosova, promovisati aktiviranje zajednice i povećati zahteve za odgovornošću. 
Cilj 2: Uspostaviti partnerstva unutar i između sektora i unaprediti poverenje između OCD, građana, privatnog sektora i javnih institucija.
Cilj 3: OCD sa naprednim saznanjem i veštinama kako bi koristili poboljšani pravni okvir i razvijaju kulturu podrške neprofitnim aktivnostima iz lokalnih izvora i iz resursa dijaspore. 
O poziciji
Ekspert za vezu i mobilizaciju građana biće odgovoran za razvoj i implementaciju strateškog pristupa i aktivnosti za uključivanje i povezivanje sa različitim građanima i grupama građana, organizacijama civilnog društva, javnim institucijama i biznisima. Između ostalog, ovo uključuje identifikaciju ciljnih grupa i specifične ciljne publike; prikupljanje i analiziranje informacija o usklađenosti programskih ciljeva sa njihovim interesovanjima i potrebama; identifikovanje i implementaciju najprikladnijih pristupa, načina i kanala za uključivanje ciljnih grupa u aktivnosti CEA; priprema pisanih materijala, prezentacija ili video zapisa u zavisnosti od potreba programa i adaptacija za ciljnu grupu.
Dužnosti i odgovornosti 
· Kontinuirano identifikuje i analizira ciljne grupe i podgrupe CEA programa, iz različitih sektora, i čini njihove ciljeve, interese i potrebe odgovarajućim u odnosu na ciljeve i aktivnosti CEA programa;
· Analizira komunikacione kanale za različite ciljne grupe i osigurava da promocija mogućnosti za saradnju i uključivanje u aktivnosti CEA programa odgovara različitim ciljnim grupama;
· Identifikuje i kontinuirano komunicira sa potencijalnim partnerima i sprovodi aktivnosti za među-sektorsku saradnju i filantropske inicijative, sa fokusom na poslovne i korporativne predstavnike na Kosovu;
· U saradnji sa kolegama iz tima, identifikuje i pomaže povezivanje aktivista civilnog društva i organizacija sa mogućnostima lokalne podrške za njihove inicijative;
· U saradnji sa kolegama iz tima, doprinosi prikupljanju i analizi podataka o filantropiji i donacijama na Kosovu, a pritom identifikuje inicijative sa potencijalom za podršku kroz masovne donacije (crowdfunding);
· U saradnji sa Ekspertom za odnose s javnošću/komunikaciju planira, predlaže, sprovodi i upravlja informativnim aktivnostima o mogućnostima koje CEA program nudi za različite ciljne grupe;
· Doprinosi praćenju implementacije grantova za diversifikaciju resursa;
· Redovno doprinosi prikupljanju informacija neophodnih za sistem monitoringa i evaluacije.
Kvalifikacije 
Zainteresovani kandidati moraju posedovati:
· Završeno visoko obrazovanje, najmanje na nivou osnovnih studija, u društvenim naukama, ili najmanje 3 godine relevantnog iskustva u odsustvu visokog obrazovanja;
· Detaljno poznavanje društveno-ekonomskog razvoja, procesa demokratizacije, građanskog aktivizma i civilnog društva na Kosovu;
· Prethodno znanje i/ili iskustvo sa angažovanjem građana i inicijativama zajednice o pitanjima za javno dobro;
· Značajno iskustvo i veštine javnog predstavljanja i komunikacije sa zainteresovanim stranama;
· Odlične analitičke sposobnosti;
· Napredne veštine pisanja na albanskom i engleskom jeziku, dok će se iste veštine na srpskom smatrati prednošću;
· Konstruktivan pristup i spremnost za izgradnju i razvoj dobrih odnosa sa civilnim društvom na Kosovu;
· Spremnost za rad na terenu i sa grupama u zajednici, proaktivan pristup i sposobnost samoorganizovanja aktivnosti sa zainteresovanim stranama;
· Spremnost za timski rad i angažovanje na više zadataka istovremeno;
· Spremnost da se angažuje na temama iz oblasti KCSF-a.
Iako su gore navedene kvalifikacije obavezne, poželjno je da kandidati takođe poseduju: 
· Prethodno dokazano iskustvo na sličnim pozicijama;
· Demonstrirano prethodno iskustvo u razvoju privatnog sektora i/ili podrške za civilno društvo;
· Vozačka dozvola B kategorije.

Kako se prijaviti (kako aplicirati)
Potrebna dokumenta prilikom prijavljivanja:
· CV, uz tri kontakta kao reference 
· Motivaciono pismo u kojem se naglašava vaše iskustvo i znanje o datoj poziciji
Gore navedena dokumenta treba poslati na emajl adresu aplikimi@kcsfoundation.org najkasnije do 9. januara 2022. godine. U prvoj fazi prijave nisu potrebne nikakve dodatne informacije ili dokumenti.
Bezbednost podataka i principi privatnosti su nam važni. Mi ćemo tretirati vaše podatke u najstrožem poverenju.
KCSF ima za cilj da zaposli ekspert za vezu i mobilizaciju građana sa punim radnim vremenom, počevši od januara ili februara 2022. godine. Okruženje i radni uslovi su odlični, a plaćanje se vrši u zavisnosti od izabranog kandidata/kandidatkinje.
Biće kontaktirani samo kandidati koji uđu u uži izbor. U zavisnosti od kvaliteta prijava/aplikacija i broja kandidata koji uđu u uži izbor, KCSF može zahtevati od kandidata/kandidatkinja koji uđu u uži izbor da prođu dodatne testove i/ili intervjue.
U nedostatku odgovarajućih aplikacija, KCSF zadržava pravo da ne izabere nijednog od predloženih kandidata.
KCSF je organizacija koja ceni različitost osoblja, posvećena je nediskriminaciji i obezbeđuje jednak tretman svih kandidata tokom procesa zapošljavanja, bez predrasuda, bez obzira na polnu pripadnost, rasu, veru, godine, nacionalnost, seksualnu orijentaciju, bračni status, mesto stanovanja, posebne potrebe ili boje.

